ഒഴിവുസമയം കുട്ടികളെ കൂട്ടി പുഴ കാണാന് ഇറങ്ങി: പാലക്കാട്ട് അമ്മയും മകനും ഒഴുക്കില്പ്പെട്ട് മരിച്ചു പാലക്കാട് കൂടല്ലൂരിനു സമീപം ഭാരതപ്പുഴയും തൂതപ്പുഴയും സംഗമിക്കുന്ന കൂട്ടകടവില് ഒഴുക്കില്പ്പെട്ട മൂന്നു പേരില് രണ്ടുപേര് മുങ്ങി മരിച്ചു. കൂടല്ലൂര് ഇടപ്പറമ്ബില് കോമുവിന്റെ മകള് ഫെമിന 37, ഫെമിനയുടെ മകന് ശരീഫ് 7 എന്നിവരാണു മരിച്ചത്. ഒഴുക്കില്പ്പെട്ട മറ്റൊരു കുട്ടി ഷെമീര് രക്ഷപ്പെട്ടു. മൂവരും കൂടി വൈകിട്ട് അഞ്ചരയോടെ പുഴ കാണാന് ഇറങ്ങിയപ്പോഴാണ് അപകടം സംഭവിച്ചതെന്നാണു പ്രാഥമിക വിവരം. രക്ഷപ്പെട്ട കുട്ടിയെ സ്വകാര്യ ആശുപത്രിയില് പ്രവേശിപ്പിച്ചു. വളാഞ്ചേരി സ്വദേശി അസീസാണു ഫെമിനയുടെ ഭര്ത്താവ്.